ུས། ཚེ་ཆོག་བརྒྱ་ཚར།
སྒྲོལ་ཆོག་བརྒྱ་ཚར། སྲུང་མའི་ཕྲིན་བཅོལ་བཅས་བསྒྲུབ་ན་ཕྱི་ནང་གི་རྐྱེན་ངན་ཞི་བ་་་
ལ་ཡིད་གཉིས་དང་བྲལ་བར་ཕེབས་པ་བཞིན་དེ་དག་ལོ་བསྟར་མ་ཆད་པར་མཛད་ནས་་་
ཡོད་ཅིང་རི་ཁྲོད་འདི་སྔོན་གྱི་དུས་རིང་མོ་ནས་ཆག་བཏབ་ནས་ཡོད་ཚོད་ལ། ད་ལྟ་རྗེ་
བླ་མ་འདིར་བཞུགས་ཏེ་སྒྲུབ་པ་ལ་ཉམས་བཞེས་གནང་བ་ནི། སྔར་སྨོས་ཟིན་པ་་་་་་
བཞིན་སྐུ་ཆུང་ངུའི་དུས་ནས་འདུ་འཛི་ལ་མི་དགྱེས་ཤིང་དབེན་པ་ཁོ་ནར་བཞུགས་འདོད་
ཆེ་བའི་སྟབས་ཀྱིས། མཁས་ཤིང་གྲུབ་པའི་གོ་འཕང་བརྙེས་པའི་སྐྱེས་ཆེན་དམ་པ་དུ་་་
མས་ཞབས་ཀྱི་བཅགས་བྱིན་གྱིས་བརླབས། སྒྲུབ་པའི་ཉམས་བཞེས་གནང་བའི་་་་་་
དབེན་རི་ཡོན་ཏན་མ་ཚང་བ་མེད་པས་ཀུན་ནས་གང་བ་འདི་ཉིད་ལ་ལྡོག་ཏུ་མེད་པའི་་་་་
ཐུགས་ཀྱི་གཏད་སོ་མཛད་དེ་བཞུགས་པ་ཡིན་ལ། དེར་མ་ཟད་དཔལ་ལྡན་ས་སྐྱའི་་་་་
སྒྲོལ་མ་ཕོ་བྲང་མཆོག་གིས་ཀྱང་རྗེ་བླ་མར་གསུང་བསྩལ་ལས། བསླབ་གསུམ་ནོར་་་་་
བུའི་མཛོད་འཛིན་བླ་མ་འཇམ་དབྱངས་སེང་གེ་ལགས་སུ་སྟབས་འབུལ་ཉིད་ནས་ད་བར་
གསུང་ངག་རིན་པོ་ཆེ་གཙོས་ཟབ་ཆོས་དུ་མ་ཡང་ཡང་བསྩལ་གནང་མཛད་པ་ངོ་མཚར་་་
ཆེ་ཞིང་། ད་དུང་གྭ་གུ་རི་ཁྲོད་དུ་དོན་གཉེར་ཅན་འགའ་ནས་གསུང་ངག་རིན་པོ་ཆེ་་་་་
བསྒོམ་ཁྲིད་ཞིབ་རྒྱས་ཤིག་ཞུ་འདུན་ཡོད་འདུག་པས། རྒྱལ་བསྟན་སྤྱི་དང་ཁྱད་པར་་་
གསུང་ངག་རིན་པོ་ཆེའི་བསྟན་རྒྱུན་ཤིན་ཏུ་ཉག་ཕྲར་གྱུར་པའི་གནས་སྟངས་ལ་དགོངས་
བཞེས་ཀྱིས་དེ་དོན་གནང་ཐུབ་གྱུར་ཚེ་གང་ལེགས་ཡོངས་གྱུར་དགོངས་བཞེས་ཡོད་པར་
ཞུ༑ འཚམས་འདྲི་ཤིས་སྨོན་བཅས། འཕགས་ཡུལ་ར་ཛ་པུར་ནས། ས་སྐྱ་སྐྱི་་་་་
436

འཛིན་པས། ༢༠༠༣ལོའི་ཟླ་༢་ཚེས་༥་དགེ་བར་ཕུལ་ཞེས་དང༌། མཁྱེན་བརྩེའི་་་་་་
ཡང་སྲིད་རིན་པོ་ཆེ་ནས་ཀྱང་ལུང་གི་བསྟན་པ་ཕྱོགས་གང་ལའང་དར་ཁྱབ་ཆེ་མོད།
རྟོགས་པའི་བསྟན་པ་ནི་ཉིན་མོའི་སྐར་མ་ལྟར་གྱུར་པའི་སྐབས་འདིར། བསྟན་པ་སྤྱི་་་་
དང་བྱེ་བྲག་གསུང་ངག་ལམ་འབྲས་ལ་བསྒོམ་ཁྲིད་སྐྱོང་བའི་སྒྲུབ་སྡེ་གྭ་གུ་རི་ཁྲོད་དུ་བྱུང་
ན་ཤིན་ཏུ་ལེགས་ཚུལ་གསུངས་པས། སྤྱིར་སྒྲུབ་གནས་འདིར་འཛིན་ཅིང་ཁྱད་པར་་་
གསུང་ངག་རིན་པོ་ཆེ་གཙོས་ཟབ་ཆོས་དུ་མ་འཆད་ཁྲིད་དང་དབང་བཀའ་བྱིན་རླབས་་་་་
སོགས་ཀྱིས་རི་ཁྲོད་འདི་སྐྱོང་དགོས་པའི་བཀའ་ལུང་ལྟར་དང༌། སྔར་བདག་ཁྲི་སྒྲོལ་་་
མ་ཕོ་བྲང་གིས་གསུང་ཤོག་ཕེབས་པ་ལས་ཀྱང༌། སྐུ་ཉིད་ནས་ད་བར་རྒྱལ་བསྟན་སྤྱི་་
དང་བྱེ་བྲག་བརྩེ་ཆེན་རྒྱལ་བའི་བསྟན་པ་རིན་པོ་ཆེ་མི་ཉམས་གོང་འཕེལ་གསུང་ངག་་་་་
རིན་པོ་ཆེ་ལམ་འབྲས་ཀྱིས་མཚོན་གལ་ཆེའི་དབང་ལུང་ཁྲིད་སོགས་གང་དགོས་ཀྱི་ཟབ་་
ཆོས་རྒྱ་ཆེ་བ་སྩལ་གྲུབ་པ་ཤིན་ཏུ་བཀའ་དྲིན་ཆེ་ཞིང་། ད་དུང་བསྟན་པ་སྤྱི་དང་བྱེ་་་་་
བྲག་ཤིན་ཏུ་ཉག་ཕྲར་གྱུར་པའི་སྐབས་འདིར། བསྟན་རྒྱུན་སླར་གསོ་མཛད་རྒྱུ་ཤིན་་་
ཏུ་གལ་ཆེར་སོང༌། ད་མུར་བཞིན་དབང་ལུང་ཁྲིད་སོགས་གང་དགོས་རྒྱ་ཆེར་སྩོལ་
གྲུབ་ཡོད་པའི་རེ་བསྐུལ་ཞུ་རྒྱུ། ཞེས་གསུང་ངག་རིན་པོ་ཆེ་གཙོས་དབང་ལུང་མན་་
ངག་གི་རྒྱུན་སྤེལ་དགོས་ཚུལ་ཕེབས་ཤིང༌། དེ་བཞིན་དུ་བཅོ་བརྒྱད་ཁྲི་ཆེན་རིན་པོ་ཆེ་
ནས་ཀྱང་དཔལ་ནཱ་ལེནྡྲ་རུ་གསུང་ངག་སློབ་བཤད་འཆད་སྤེལ་ལ། རྗེ་འདི་ཉིད་་་་་་
དགོས་ཚུལ་ལན་དུ་མར་གསུང་ཕེབས་མཛད། མདོར་ན་ས་ངོར་ཚར་གསུམ་གྱི་བསྟན་
པའི་མངའ་བདག་དེ་རྣམས་ཀྱིས་སོ་བྱང་སྔགས་གསུམ་གྱི་བསྟན་པ་འཛིན་སྐྱོང་སྤེལ་་་་་
གསུམ་དགོས་པ་ནན་ཆེར་ཕེབས་པ་སོགས་དང༌། བླ་མ་དང་ལྷག་པའི་ལྷའི་ཡེ་ཤེས་་་
ཀྱི་སྐུའི་རྟེན་འབྲེལ་བསྒྲིགས་པ་དང་རང་གི་བསྙེན་སྒྲུབ་ཟབ་མོའི་གནད་ལ་དུས་གྲངས་་་
མཚན་མའི་བསྙེན་པ་ཚད་དུ་འཁྱོལ་བར་མ་ཟད་སྔར་སྨོས་པ་ལྟར་རྟོགས་པའི་དགོངས་་་་
རྩལ་མཐོན་པོར་ཕེབས་ཤིང་ས་ལམ་གྱི་མངོན་རྟོགས་རྒྱ་མཚོ་ལྟ་བུ་ལ་རང་དབང་འབྱོར་་
ཏེ་འབྲེལ་ཚད་དོན་དང་ལྡན་པའི་ཐུགས་རྗེ་དང་མཛད་པ་བསམ་གྱིསམི་ཁྱབ་པ་ལ་་་་་
437

མངའ་བརྙེས་པའི་དབང་གིས་གསུང་ངག་རིན་པོ་ཆེ་གཙོས་དབང་ལུང་མན་ངག་ཐམས་་་
ཅད་འཆད་སྤེལ་མཛད་པ་ལས། གཟུ་ལུམ་གྱིས་མི་བར་ཁྱི་ཞུགས་ལྟ་བུས་སྙན་བརྒྱུད་
འདི་དག་དང་དགེ་ཚུལ་སློང་གི་སྡོམ་པ་འབོག་པ་སོགས་དེ་འདྲ་གཏན་ནས་མིན་ཞིང་།
རྒྱལ་བའི་བསྟན་པ་སྤྱི་དང་བྱེ་བྲག་གང་ཡིན་ཀྱང་བཤད་སྒྲུབ་གཉིས་ལས་གཙོ་བོ་སྒྲུབ་་་་
པ་༑ དེ་ལས་ཀྱང་གསང་ཆེན་མན་ངག་གི་བསྟན་པ། དེ་ལས་ཀྱང་གསུང་ངག་རིན་་
པོ་ཆེ་དེ་ལས་ཀྱང་སློབ་བཤད་ཟབ་མོའི་བསྟན་པ་མིང་རྐྱང་ཙམ་དུ་མ་སོང་བར་ངེས་པ་་་་་
དོན་གྱི་བརྒྱུད་པ་རང་གིས་འཛིན་ཅིང་གཞན་ལ་འཆད་སྤེལ་མཛད་པ་ལ་རྗེ་བླ་མ་རིན་པོ་
ཆེ་འདི་འདྲ་བ་ནི་གང་ནའང་དཀོན་པས་མཉེས་པ་གསུམ་དང་དོན་ཡོད་བཞིས་ཕྱོགས་་་་་
བཅུའི་རྒྱལ་བ་སྲས་དང་བཅས་པའི་རང་གཟུགས་སུ་ཤེས་ཏེ་རྡོ་རྗེ་བཞི་ཡི་ངོ་བོར་ཐག་་་་་
ཆོད་ཅིང་ལྡོག་ཏུ་མེད་པའི་དད་པས་ཀུན་ནས་བསླངས་ཏེ་ཐུགས་ཀྱི་དགོངས་པ་ཡོངས་་་་་
སུ་རྫོགས་ཤིང་ཕྲིན་ལས་ཀྱི་ཤིང་རྟ་བ་ཉིད་དུ་འགྱུར་བར་རྩེ་གཅིག་ཏུ་གསོལ་་་་་་
འདེབས་པ་དང་སླར་ཡང་ཟབ་ཡངས་ཆོས་ཀྱི་འཁོར་ལོ་སྲིད་པ་ཇི་སྲིད་བར་རྟག་ཏུ་་་་
བསྐོར་ཏེ་གསང་གསུམ་རྡོ་རྗེའི་ཆོས་སུ་གྲུབ་པར་འཆི་མེད་ཚེ་ཡི་ལྷ་མཆོག་གྲུབ་པ་རིག་་་་
འཛིན་དྲང་སྲོང་གི་ཚོགས་ཀྱི་བདེན་ཚིག་བསླུ་བ་མེད་པའི་མཐུས་མཐུན་འགྱུར་དམ་པར་་
མཛད་པར་སྙིང་ནས་གསོལ་བ་འདེབས་པ་ལགས་སོ། །སླར་སྨྲས་པ། ཐོག་མེད་་་་་་
དུས་ནས་ད་ལྟའི་ལུས་འདིའི་བར། །དོན་མེད་རྣམ་པར་གཡེང་བའི་ཁོལ་པོ་བདག །
ད་རེས་འདྲེན་མཆོག་བླ་མའི་གསུང་གི་བཅུད། །མྱོང་བའི་སྐལ་བ་རྙེད་པ་ཨ་ཧོ་རྨད། །
སྙིགས་དུས་རྨུ་རྒོད་འགྲོ་རྣམས་ལོག་པའི་བློ། །མགོན་ཁྱེད་ཞལ་མཐོང་གསུང་ཐོས་་་་་
དྲན་པའི་མོད། །དབང་མེད་ཡང་དག་ལམ་ལ་དཀྲི་མཛད་པའི། །འབྲེལ་ཚད་དོན་་་
ལྡན་ཆེན་པོར་ཕྱག་འཚལ་ལོ། །ཕྱི་ནང་གསང་བ་དེ་བཞིན་ཉིད་ཀྱི་གཤིས། །
གནས་ལུགས་འོད་གསལ་སྒྱུ་མའི་སྣང་ཆ་ལས། །ཟག་མེད་འཁོར་འདས་འགེངས་་་་་
པའི་ཀུན་བཟང་སྤྲིན། །རྒྱུན་མི་འཆད་པར་མཆོད་པའི་ཚོགས་སུ་བསྟར། །མི་ཤེས་་
མ་གུས་བག་མེད་བརྗེད་ངས་ཀྱིས། །སྡིག་ལྟུང་ཉེས་པ་དྲི་མའི་ཚོགས་གང་བསགས། །
438

རང་གཞན་རྣམས་ཀྱིས་རྒྱུད་ལ་མི་གནས་པའི། །སྟོབས་བཞི་བསྐྱེད་དེ་སྙིང་ནས་་་་་་་
མཐོལ་བཤགས་བགྱིད། །འཕགས་དང་སོ་སྐྱེའི་ཟག་བཅས་ཟག་མེད་ཀྱི། །དགེ་་་་་
ཚོགས་དུས་གསུམ་བསགས་པའི་རྣམ་དཀར་དང༌། །མཐོ་རིས་ཐར་བའི་ཕན་བདེའི་་་་
སྣང་བ་ལ། །ཕྲག་དོག་མེད་པར་སྙིང་ནས་ཡི་རང་ངོ༌། །མར་གྱུར་འགྲོ་རྣམས་བྱང་་་
ཆུབ་མ་ཐོབ་བར། །ཁམས་དབང་མོས་པའི་སྣོད་དང་འཚམས་པ་རུ། །མདོ་སྔགས་་
ཐེག་པ་ཟབ་ཅིང་རྒྱ་ཆེའི་ཚོགས། །རྟག་པར་འཁོར་ལོ་བསྐོར་བར་སྙིང་ནས་བསྐུལ། །
བསམ་གྱིས་མི་ཁྱབ་བགྲང་ཡས་བསྐལ་པའི་བར།
།བདག་སོགས་འགྲོ་རྣམས་སྐྱབས་
།ཞབས་་་་་
དང་དཔུང་གཉེན་དང༌། །བསྟན་པ་རིན་ཆེན་མཆོག་ཏུ་འཛིན་པའི་ཕྱིར།
པད་རྡོ་རྗེའི་ཁམས་སུ་བརྟན་པར་གསོལ། །འགྲོ་བའི་སྡུག་བསྔལ་ནད་མཚོན་མུ་གེ་་་་
སོགས༑ །མ་ལུས་ཞི་ཞིང་ཕན་དང་བདེ་འབྲས་ལ། །ཀུན་ཏུ་སྤྱོད་དང་བསྟན་དང་དེ་
འཛིན་རྣམས། །ཡུན་དུ་བརྟན་ཕྱིར་དགེ་རྣམས་ཡོངས་སུ་བསྔོ། །སྐྱེ་བ་ཀུན་ཏུ་་་
འདྲེན་མཆོག་བླ་མ་ཡི། །གསང་གསུམ་མཛད་པའི་སྣང་བ་དང་འགྲོགས་ནས། །
ཡོན་ཏན་རྒྱ་མཚོའི་ཚོགས་ལ་དབང་འབྱོར་ཏེ། །ཁྱེད་ཀྱི་བཞེད་དོན་མཐའ་དག་སྒྲུབ་་་་
ནུས་ཤོག །གང་ཞིག་བླ་མའི་གསང་གསུམ་ཡོན་ཏན་ཇི་བཞིན་བརྗོད་ལ་རྒྱ་མཚོ་ཆེ། །
ནམ་ཡང་མགྲིན་པའི་སྦུབས་སུ་མི་ཐོན་ཆ་ཤས་ཙམ་གྱི་ཀླུང་ཕྲན་ཚོགས། །དད་པའི་་་་་
བཤོངས་སུ་རྒྱུ་བའི་ཚུལ་འདི་མཚུངས་མེད་བླ་མའི་ཞལ་གྱི་ལུང༌། །དམ་པའི་རྗེས་་་་་་་
ཟིན་དུ་མའི་ཆབ་དང་ལྷན་ཅིག་བསྡེབས་ལས་བཅུད་འདི་སྤེལ། །འདྲེན་པ་གང་གིས་་་
ཐུགས་བརྩེས་ཉེར་བཟུང་སྟེ། །ཡང་དག་ལམ་རྣམས་ལེགས་པར་སྟོན་མཛད་ཅིང་། །
མི་ཤེས་སྲིད་པའི་མུན་པ་དྲུང་འབྱིན་པའི། །བཀའ་དྲིན་དྲན་ཏེ་སླར་ཡང་ཕྱག་འཚལ་་་་
ལོ༑ །ཞེས་དཔལ་ལྡན་བླ་མ་དམ་པ་སངས་རྒྱས་ཀུན་གྱི་རང་གཟུགས། རྒྱལ་སྲས་་
སེམས་དཔའ་རྣམས་ཀྱི་ཡབ། ཉན་ཐོས་དང་རང་སངས་རྒྱས་ཀུན་གྱི་རྗེ་བོ། ་ ་་་་་
དང་བཅས་པའི་འཇིག་རྟེན་ཀུན་གྱི་སྟོན་པ། བདག་ཅག་སྲིད་པའི་དུཿ་ཁ་ལས་འདྲེན་་་
པའི་ཆོས་ཀྱི་རྒྱལ་པོ་ཆེན་པོ་རིགས་དང་དཀྱིལ་འཁོར་ཀུན་གྱི་དབང་ཕྱུག་མཚན་སྨོས་་་་་་
439

པར་དཀའ་བ། དོན་གྱི་སླད་དུ་མཚན་ནས་སྨོས་ན། ༧བྱམས་པ་རྒྱ་མཚོ་འམ་བླ་མ་་
ལམ་འབྲས་པ་ཆེན་པོ་འཇམ་དབྱངས་སེང་གེ་བཀྲ་ཤིས་གྲགས་པའི་རྒྱལ་མཚན་དཔལ་་་
བཟང་པོ་ཞེས་བགྱི་བའི་རྣམ་པར་ཐར་པའི་ཡོན་ཏན་རྒྱ་མཚོ་ལྟ་བུ་ལས་དད་པའི་སྐྲ་ཡི་་་་་
རྩེ་མོས་ཆ་ཤས་ཀྱི་ཟེགས་མ་ཙམ་ཞིག་བླངས་ཏེ་བརྗོད་པ་འདི་ནི་རྗེ་བླ་མ་མཆོག་གི་ཞལ་
སློབ་སྒྲུབ་བརྩོན་པ་ཐང་སྐྱ་འཆི་མེད་རྣམ་རྒྱལ། སྟག་གཟིག་ཨ་ཡུ་མཁའ་འགྲོའི་སྐྱེ་་་
སྲིད་སྤྲུལ་སྐུ་རྟ་ལྷ། ཤངས་ཐོ་ཀུན་དགའ་རྣམ་རྒྱལ་གྱི་སྐྱེ་ཕྲེང་ལྔ་པ་ཀུན་དགའ་ཕྲིན་་་་
ལས་རྒྱ་མཚོ། དུང་མདོ་བླ་མ་དཔལ་ལྡན་ཚུལ་ཁྲིམས་ཀྱི་ཡང་སྲིད་འཇམ་དབྱངས་་་་་་་་
ཆོས་ཀྱི་རྒྱལ་མཚན་མཆོག་གིས་འབྲི་གཞི་ཤོགས་བུ་དང་བཅས་ཡང་ཡང་གསུང་བསྐུལ་་་
དང་༑ འཕན་ཡུལ་གླང་ཐང་མཁན་པོ་ཟླ་བ་རྒྱལ་མཚན། ཤངས་ཐོ་མཁན་པོ་ཉི་མ་
ཆོས་འཕེལ། དབོན་སྟོད་མཁན་པོ་བསོད་ནམས། རབ་བརྟན་དགོན་པ་སྡེ་དགེ་་་་་་
མཛེས་ཕུའི་བཤད་གྲྭའི་སྐྱོར་དཔོན་དགེ་ལེགས། སྙན་བརྒྱུད་འཛིན་པ་ཁྲི་ཚོ་བླ་མ་་་་་
བསོད་དགའ། སློབ་མ་ཡོངས་ཀྱི་གྲལ་མཐའ་བ་གུས་འབངས་ཟུང་གིས་ཀྱང་ཡང་་་་་
ཡང་དུ་རྣམ་ཐར་ཞལ་གསུང་མ་ཞིག་ཞུས་པས། བདག་ལ་རྣམ་ཐར་འབྲི་འོས་པ་ཞིག་་
ག་ལ་ཞེས་སྔར་ཡེ་མ་གནང་མོད། ཕྱིས་ཐུགས་བརྩེ་བ་ཆེན་པོས་ཞལ་ནས་གསུངས་་་་་
པ་ཞིག་རྩ་ཐོར་གནང་བ་འདི་ནི་ཁྱེད་ཅག་རྣམས་དད་པ་འབའ་ཞིག་གིས་འབྲི་དགོས་པ་་་
ཡང་ཡང་བསྐུལ་འདུག་པས་བདག་ལ་འགོད་འོས་པའི་ཡོན་ཏན་སྤུ་ཙམ་མེད་ཀྱང་ལམ་་་་
འབྲས་ཀྱི་ཡིག་ཆ་དག་ལས་རང་ལ་དག་སྣང་གི་བློ་ཡོད་ན་བླ་མ་དེ་ཡོན་ཏན་ཡོད་མེད་ཇི་
ལྟར་ཡང་བྱིན་རླབས་འབྱུང་སྟེ་ཆོས་ཉིད་ཀྱི་ངོ་བོ་ལ་དབྱེ་བ་མེད་པའི་ཕྱིར་ཞེས་དང༌།
རྒན་མོ་དད་པ་ཅན་ལ་ཁྱི་སོ་ལས་རིང་བསྲེལ་འཁྲུངས་པའི་ལོ་རྒྱུས་ལྟར་ཕན་ཐོགས་་་་་་
ཤས་ཀྱང་འབྱུང་སྲིད་པས་ཞེས་གསུངས་ཏེ་ཞལ་གསུངས་མ་བསྩལ་བ་དེ་ཉིད་གཞིར་་་་་་
གཟུང་སྟེ། ཞབས་པད་ཡུན་རིང་དུ་བསྟེན་པའི་སློབ་བུ་རྣམས་ཀྱིས་མཚོན་དད་ལྡན་བུ་
སློབ་དག་དང༌། གུས་པ་དག་གིས་ཀྱང་མཐོང་ཐོས་ཡོད་པ་བཅས་མཛད་པའི་ཆ་་་
རྣམས་སྒྲོ་སྐུར་སྤངས་ཏེ་ཐུན་མོང་ཕྱི་ཡི་རྣམ་ཐར་ལས་གཙོ་བོར་བརྩམས་ཏེ་བརྗོད་པ་་་་་
440

འདི་ཉིད་ཚིག་གོ་སླ་བ་གཙོར་བཏོན་ཏེ་འབྲི་ཁུལ་བྱས་པ་ཡིན་ལ། ལར་ཕྱེ་མ་ལེབ་་་་་་
ཀྱིས་ནམ་འཕང་བསྐྱོད་པར་རློམ་པ་དང་འདྲ་བར་སྐྱེས་སྦྱངས་ཀྱི་གཤོག་རྩལ་ཞན་པས་་་་
ཟབ་དོན་གྱི་ནམ་འཕང་མི་ཆོད་མོད། དེ་ལྟ་ནའང་རྗེ་བླ་མ་ཉིད་ནས་འབྲི་དགོས་སོ་་་་་་
ཞེས་བཀའ་སྩལ་གསེར་ལྟར་ལྕི་བས་ནོན་པས། མི་ནུས་པར་ཞུ་མ་སྤོབས་པར་ད་་་་
པས་ཀུན་ནས་སློང་སྟེ་འབྲི་བའི་ངལ་བ་ལྷུར་བླངས་ཏེ་བྲིས་ཟིན་རིམ་བཞིན་བླ་མ་རིན་པོ་
ཆེ་ཉིད་ལ་སྤྱན་འབེབས་དང་བཀའ་འདྲི་བྱས་ཏེ་ཡོངས་སུ་རྫོགས་པ་ན་དེར་བཞུགས་་་
སློབ་མ་རྒྱུས་ཡོད་རྣམས་ལ་སླར་ཡང་བསྒྲགས་ཏེ་བསྡུར་ཞུས་བཅས་ཀྱིས་ཡིད་ཆེས་པའི་་
གནས་སུ་གཟུངས་ཆོག་པར་བགྱིས་ནས་བྲིས་མོད་གལ་ཏེ་འདི་ལ་ནོངས་པའི་ཆ་མཆིས་་
ན༑ གཟུ་བོར་གནས་པའི་དམ་པའི་སྤྱན་སྔར་བཤགས་ཤིང༌། ལེགས་ཚོགས་གང་་་
མཆིས་རྗེ་བླ་མའི་ཐུགས་ཀྱི་དགོངས་པ་ཡོངས་སུ་རྫོགས་ཤིང་བསྟན་པ་དང་སེམས་ཅན་་་
ལ་ཕན་ཐོགས་རྒྱ་ཆེན་པོ་འབྱུང་བར་བླ་མ་རྒྱལ་བ་སྲས་དང་བཅས་པས་བྱིན་གྱིས་བརླབ་
ཏུ་གསོལ། །ཞེས་གནས་མཆོག་གྭ་གུ་ལྗོན་པའི་རི་ཁྲོད་དུ་རབ་རྒྱན་ཤིང་སྤྲེལ་རྒྱལ་་་་་་
ཟླའི་ཚེས༡༡་ཉིན་དབུ་བརྩམས་ཏེ་ཤིང་བྱའི་མཆུ་ཟླའི་ཚེས་༢དགེ་བར་མཇུག་རྫོགས་་
པར་བགྱིས་པ་པོ་ནི་མཁན་མིང་ཙམ་འཛིན་པ་ཐང་སྐྱ་འཆི་མེད་ཚེ་རིང་དང༌། གདོང་་་་
ཚང་འཇམ་དབྱངས་བློ་གྲོས་ཟུང་མཉམ་བསྡུར་བྱས་ཏེ་བྲིས་པ། སླར་དུང་མདོ་རིག་་་་
འཛིན་མཁའ་སྤྱོད་གླིང་དུ་བཀའ་འབུམ་འགའ་ཡི་ལུང་ནོས་ལ་འགྲོ་སྐབས་བསྐྱར་ཞུས་་་་
ཀྱི་དཔེ་བཤུས་བགྱིས་ཏེ་སྤེལ་བ་དགེ་ལེགས་སུ་གྱུར་ཅིག། །སརྦ་དཱ་ཀ་ལྱཱ་ན་བྷ་ཝནྟུ།
"
441

442